Paterna obri les inscripcions als cursos per a educador/a de menjador escolar i de monitor/a de temps lliure
08/08/2022

# Paterna obri les inscripcions als cursos per a educador/a de menjador escolar i de monitor/a de temps lliure

[![Paterna obri les inscripcions als cursos per a educador/a de menjador escolar i de monitor/a de temps lliure](/images/noticias/2022/8/8243/8243_lg.jpg)](/images/noticias/2022/8/8243/8243_lg.jpg)

08.08.2022

*   La primera formació es realitzarà els dies 5, 7, 9, 12 i 14 de setembre i la segona de l'1 d'octubre fins al 17 de desembre a la Casa de la Joventut
*   Les persones interessades podran apuntar-se de manera presencial a la Casa de la Joventut, o bé telefonant al 96 137 01 03

L'Ajuntament de Paterna ha obert les inscripcions per als nous cursos Educador/a de Menjador Escolar i Monitor/a d'activitats en el temps lliure, organitzats en col·laboració amb l'Institut Valencià de la Joventut (IVAJ).

Així ho ha anunciat el regidor de Recursos per a la Ciutadania, Joventut, Biblioteques i Museus, Roberto Usina, qui ha explicat que _"aquests cursos han sigut ideats per a educar també a través de l'oci, afavorint no sols la formació de les persones joves de Paterna, sinó també augmentant la qualitat educativa que rep la infància en el seu temps lliure”_.

Quant al curs d'_Educador/a de Menjador Escolar_, s'impartirà els dies 5, 7, 9, 12 i 14 de setembre a la vesprada en horari de 16.00 a 20:00h a la Casa de la Joventut. El preu general per a la inscripció serà de 32€, 24€ per a aquelles persones que posseïsquen el Carnet Jove de l'IVAJ i 16€ per als qui compten amb el Carnet Jove de Paterna.

Les sessions per a obtindre el títol de _Monitor/a d'activitats en el temps lliure_ es duran a terme des de l'1 d'octubre fins al 17 de desembre, a la Casa de la Joventut, els divendres de 16.00 a 20:00h i els dissabtes de 10.00 a 14:00h i de 16.00 a 20:00h. El preu serà de 110€ amb Carnet Jove de Paterna, 150€ amb Carnet Jove i 200€ com a tarifa general.

Les persones interessades podran apuntar-se de manera presencial a la Casa de la Joventut, o bé telefonant al 96 137 01 03.